ประธานสภาผู้แทนราษฎร ระบุให้เลขาธิการสภาผู้แทนราษฎรส่งเอกสารชี้แจงไปยังศาลรัฐธรรมนูญเรียบร้อยกรณี ส.ส.เสียบบัตรแทนกันแล้ว
ประธานสภาผู้แทนราษฎร ระบุให้เลขาธิการสภาผู้แทนราษฎรส่งเอกสารชี้แจงไปยังศาลรัฐธรรมนูญเรียบร้อยกรณี ส.ส.เสียบบัตรแทนกันแล้ว นายชวน หลีกภัย ประธานสภาผู้แทนราษฎร เปิดเผยว่า ขณะนี้ได้มอบหมายให้เลขาธิการสภาผู้แทนราษฎรส่งเอกสารชี้แจงไปยังศาลรัฐธรรมนูญเรียบร้อยแล้ว กรณีศาลรัฐธรรมนูญพิจารณาคำร้อง ส.ส. เสียบบัตรแทนกันในการพิจารณาร่างพระราชบัญญัติงบประมาณรายจ่ายประจำปีงบประมาณ 2563 ส่วน ส.ส.คนอื่นๆ ที่พบข้อมูลในภายหลังว่ามีพฤติการณ์เข้าข่ายเสียบบัตรแทนกัน แต่ไม่ได้มีอยู่ในสำนวนที่ร้องต่อศาลรัฐธรรมนูญนั้นได้สั่งการให้มีการตรวจสอบทุกคนโดยไม่ยกเว้นประธานสภาผู้แทนราษฎร ยังกล่าวถึงกรณีวิปรัฐบาล เตรียมยื่นเรื่องขอให้ฝ่ายค้านแก้ไขถ้อยคำในญัตติขออภิปรายไม่ไว้วางใจ เนื่องจากใช้ข้อความไม่ตรงกับข้อเท็จจริงว่า ขณะนี้ได้เชิญเลขาธิการสภาผู้แทนราษฎรมาหารือว่าข้อเท็จจริงเรื่องนี้เป็นอย่างไร ส่วนการแก้ไขได้หรือไม่นั้นขอดูรายละเอียดก่อน โดยก่อนที่วันพรุ่งนี้ (5 ก.พ.63) ในเวลา 09.00 น. จะเชิญทั้งฝ่ายค้าน ฝ่ายรัฐบาล มาหารือร่วมกันเพื่อกำหนดวันอภิปรายไม่ไว้วางใจเบื้องต้นได้จัดให้เป็นวาระด่วนแล้ว